इस बीच राज्य में दो पार्टियों का उभार भाजपा और कांग्रेस के चुनावी समीकरणों को बिगाड़ सकता है। नौकरियों में आरक्षण की सरकारी नीति के खिलाफ सपाक्स और बेरोजगार आदिवासी युवाओं का जनजातीय संगठन जायस दोनों ही चुनौती दे रहे हैं। जायस का कहना है कि वह 80 सीटों पर अपने उम्मीदवार खड़ा करेगी। इनमें वे 47 सीटें भी शामिल हैं जो अनुसूचित जनजाति के लिए आरक्षित हैं। वहीं, सपाक्स का कहना है कि वह विधानसभा की सभी 230 सीटों पर या तो अपने उम्मीदवार खड़े करेगी या किसी का समर्थन करेगी। सपाक्स का दावा है कि उसे पिछड़े समुदाय का समर्थन प्राप्त है।